CELEX: 62013TN0561
Language: fi
Date: 2013-10-24 00:00:00
Title: Asia T-561/13: Kanne 24.10.2013 — Espanja v. komissio

14.12.2013   
            
            
               FI
            
            
               Euroopan unionin virallinen lehti
            
            
               C 367/37
            
         Kanne 24.10.2013 — Espanja v. komissio
   (Asia T-561/13)
   2013/C 367/67
   Oikeudenkäyntikieli: espanja
   
      Asianosaiset
   
   
      Kantaja: Espanjan kuningaskunta (asiamies: Abogado del Estado N. Díaz Abad)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan osittain riidanalaisen päätöksen, jolla jätettiin unionin rahoituksen ulkopuolelle Espanjan kuningaskunnan Galician alueen maaseudun kehittämisohjelmassa 2007–2013 luonnonhaittakorvauksina maksama 757 968,97 euron määrä, ja
            
         
               —
            
            
               velvoittamaan vastaajana oleva toimielin korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Käsiteltävänä oleva kanne koskee Euroopan maatalouden ohjaus- ja tukirahaston (EMOTR) tukiosastosta ja Euroopan maatalouden tukirahastosta (maataloustukirahasto) sekä Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 13.8.2013 tehtyä komission täytäntöönpanopäätöstä 2013/433/EU.
   Kantaja esittää kanteensa tueksi kaksi kanneperustetta.
   
               1)
            
            
               Ensimmäinen kanneperuste perustuu asetuksen N:o 1975/2006 10 artiklan 2 ja 4 kohdan ja 14 artiklan 2 kohdan rikkomiseen.
               
                           —
                        
                        
                           Kantaja väittää tästä, että velvollisuus laskea eläimet paikan päällä tehtävissä tarkastuksissa on tiheyslukua koskevan edellytyksen soveltamisen jatkuvuuden ja yhdenvertaisen kohtelun periaatteen vastainen ja että komissio tulkitsi mainittuja säännöksiä virheellisesti, kun se katsoi, ettei Espanjan järjestelmä sovellu tiheyslukua koskevan edellytyksen täyttymisen tarkastamiseen.
                        
                     
         
               2)
            
            
               Toinen kanneperuste perustuu asetuksen N:o 1082/2003 2 artiklan 2 kohdan sekä asetuksen N:o 796/2004 26 artiklan 2 kohdan b alakohdan rikkomiseen.
               
                           —
                        
                        
                           Kantajat väittävät tästä, että riidanalaisessa päätöksessä sivuutetaan mainitut säännökset siltä osin kuin siinä edellytetään eläinten laskemista paikan päällä suoritettavassa tarkastuksessa tiheyslukua koskevan kriteerin täyttymisen tarkistamiseksi.